Almirante Cervera (1925)

Almirante Cervera oli Espanjan laivaston vuonna 1925 vesillelaskettu Almirante Cervera -luokan risteilijä.

 Valmistus 

Aluksen hankinta hyväksyttiin 17. helmikuuta 1915 ja tilattiin Sociedad Española de Construcción Navalilta Ferrolista, jossa köli laskettiin 25. marraskuuta 1922. Alus laskettiin vesille 16. lokakuuta 1925 ja otettiin palvelukseen 15. syyskuuta 1928 päällikkönään Ángel Ruiz Rebolledo.Whitley 1996 s. 216-219todoavante.es

 Palvelus 
Aluksen miehistö harjoitteli 9. lokakuuta 1928 alkaen laivueen mukana Välimerellä. Harjoitusten päätyttyä marraskuussa alus kiinnittyi laivueen mukana Barcelonaan, mistä se siirtyi Ferroliin marraskuun lopulla. Alus saapui 27. lokakuuta laivasto-osastossa Palma de Mallorcaan, missä se osallistui erilaisiin harjoituksiin. Merellä pidettyjen harjoitusten jälkeen osasto palasi iltapäivällä 4. marraskuuta ja aamulla 5. marraskuuta Palmaan. Osaston alukset tankattiin Algecirasissa, mistä ne jatkoivat Ferroliin. Osasto saapui marraskuun lopulla Ferroliin.

Alus saapui 16. toukokuuta 1929 Havannaan pysähdyttyään matkalla Santa Cruz de Tenerifessä ja Las Palmas de Gran Canariassa. Se osallistui uuden presidentin Machadon virkaanastujaisiin 20. toukokuuta. Alus lähti 26. toukokuuta Havannasta ja saapui 7. kesäkuuta Cádiziin. Alus kohtasi heinäkuun alussa laivueensa Valenciassa ja saapui 9. heinäkuuta Ferroliin. Tankkauksen jälkeen laivue jatkoi Santanderiin, missä hallitsijapari nousi kyytiin 20. elokuuta. Laivue lähti Santanderista Välimerelle sotaharjoitukseen, joka kesti syys-lokakuun. Harjoitusten aikana kuningas Alfonso XIII tarkasti 15. lokakuuta Valenciassa laivaston.

Kun Espanja julistettiin 14. huhtikuuta 1931 tasavallaksi, alus oli Ferrolissa. Laivaston toiminta supistettiin minimiin. Toukokuun lopulla laivastoministeri tarkasti laivaston Ferrolissa. Alus osallistui vuosittain sotaharjoituksiin. Lokakuussa 1934 vallankumouksellisen toiminnan laajetessa alus kuljetti laivueen mukana joukkoja Museliin, minkä jälkeen se alus osallistui rannikkokohteiden tulittamiseen Asturian kansannousussa. Vuonna 1935 alus osallistui tykistöharjoituksiin Marinissa ja laivastoviikkoihin Cartagenassa ja Santanderissa.

Huhtikuusta kesäkäkuuhun 1936 alus osallistui Kanariansaarilla järjestettyihin harjoituksiin taistelulaiva Jaime I:n ja sisaralustensa Libertadin ja Miguel de Cervantesin kanssa upottaen maalilaivana olleen risteilijä Conde de Venaditon. Heinäkuussa alus siirrettiin Ferrolissa telakalle eikä se osallistunut sisällissodan ensimmäisiin meritaisteluihin.

Espanjan sisällissodan alkaessa alus oli Ferrolissa telakka-altaassa numero 2, missä sen pohjaa puhdistettiin ja tehtiin erilaisia korjauksia. Telakka-alueella käytiin taisteluita, joissa aluksen upseereita haavoittui mukaanlukien päällikkö Juan Sandalio Sánchez Ferragut. Toinen upseeri Francisco Vázquez de Castro sai surmansa. Alus jäi taistelulaiva Jaime I:n ja kuljetusalus Contramaestre Casadon kanssa tasavaltalaisten haltuun. Yöllä 20.-21. heinäkuuta telakka-altaaseen laskettiin vesi, minkä jälkeen tykit ampuivat tasavaltalaisten esikuntaa, mutta altaan portteja ei aukaistu. Iltapäivän lopulla risteilijän miehistö antautui Salvador Moreno Fernándezille. Antautumisen jälkeen alus siirtyi kansallismielisille, jolloin Fernándezista tuli sen päällikkö.

Taisteluiden laannuttua Ferrolissa aluksen korjaustyöt saatettiin päätökseen. Alus lähti 26. heinäkuuta Ferrolista. Seuraavana päivänä aluksen miehistö harjoitteli sataman edustalla. Kaksi päivää myöhemmin alus lähti Biskajanlahdelle, mistä se palasi 15. elokuuta Ferroliin. Alus joutui paluupäivänä ilmahyökkäykseen. Alus lähti 17. elokuuta Ferrolista Biskajanlahdelle taistelulaiva Españan ja hävittäjä Velascon kanssa. Osasto tuki maavoimia, tulitti tasavaltalaisten asemia ja valtasi havaitsemansa alukset.

1940-luvulla aluksen apuaseina olleet neljä neljän tuuman tykkiä korvattiin saksalaisilla 10,5 senttimetrin tykillä. Kaksi kolmen naulan ilmatorjuntatykkiä korvattiin samalla neljällä kaksiputkisella 37 millimetrin tykillä.

Alus poistettiin palveluksesta 31. elokuuta 1965 ja tarjottiin romutettavaksi maaliskuussa 1970.

 Lähteet 

 Viitteet 

Luokka:Almirante Cervera -luokan risteilijät
Luokka:Espanjalaiset toisen maailmansodan risteilijät